User:Mohamed Abdibaasid/sandbox

Mohamed Oomaar

Mudane Oomaar wuxuu laf-dhabar iyo dhudhun qiimo leh u ahaa muwaadinintii Ku dhiirraday dib waxtarka dalkooda Iyo dadkooda, wuxuu dalka dib ugu soo laabtay iyadoo ay jireen xaalado qalloocan, quus ka muuqato, qaayo tir qarankii haleelay, Iyo iyadoo ay adkayd abaabul dowladeed oo socday, marka laga soo tago Dowlado gogolxaadh u ahaa matalidda qaranka Somaliyeed balse aan meelna kasoo galin nidaamka iyo hababkabm u jideeyay axdiga Iyo dastuurka Qaranka.

Mudane Oomaar wuxuu si togan oo turxaan la’ u faaqiday caqabadaha Ku xeernaa iyo boogaha aan dhaymin ee xiligaas dhiigayay, wuxuu tilmaam ka bixiyay xaaladaha murugsan ee markhaatiga beelay, nasiibwanaag wuxuu hantay dhiirranaan wy feejiganaan ku lammaantahay, wuxuu yeeshay ku dhac iyo halyeeynimo ay adagtahay in ruux kale ku rarnaado!

2017: ayuu soo gaaray Muqdisho, xilligaas waxaa loo igmaday haaneedka, maareynta, maamulidda iyo xakamaynta mid kamid ah wasaaradaha ugu tayada badan uguna shaqada badan marka la xigto wadarta guud ee hay’adaha xukuumadda.

Waxaa Isoo jiitay hadal-jeedin Oomaar uu ku xusay intii uu Ku jiray abaabulka isdiyaarintii socdaalkiisii Soomaaliya uu la kulmay hantaaqooyin badan oo lagu curyaaminayay hankiisii Iyo kaskii uu lahaa ee ku suntanaa ka guul gaaridda howlaha iyo halganka horyaal ee daacadnimada ka sugayay.

Dadyowgii ka dareen celiyay sahanka iyo safarka wasiirka ayaa badankood u badnaa xog-moogayaal aan xogside ahayn, waxay WASIIR OOMAAR dhagaha kaga barjeeyeen tawaawac, tiiraanyo iyo in qabrigiisii uu u kafan-tolanayo, Mudane Oomaar isagoo si niyad iyo laab ah usoo kicitimay ayuu kusoo beegmay xaaladdii laga waramayay mid u muuqaal eg.

Wuxuu mar qura la kowsaday lana kulmay duruufo adag, bog cusub oo nololeed, Amniga oo sii liigayey, waxaa laga maarmaan ah Amni, kolka aad kasoo anba-baxdo goob ardaageedu nabad ahayd oo aad soo saldhigato goob amnigeedu ku salaysnyhay Qori-caarradiis, ahmiyadda koobaad la siinayo ilaallo iyo waardiyayaal khaas ah oo amnigaaga dhowra, khalkhalka iyo handaaduna sii dheertahay waxaad quurdarreynaysaa xaaladda cusub iyo nolasha gaabiska ah.

Oomaar kama hanjabin ku hanweynaanta himaladiisa iyo hummaagiisii hagayey, wuxuu ku tallaabsaday tisqaadyo heer-tilmaameedkooda Iyo hiigsigoodu uu cuslaa in la gaadho, isagoo cayimay halka geeddigu u socdo.

Booqashadii iyo kunoolaanshiihii Muqdisho waa miro dhalay, wuxuu badaley wajigii iyo damiirkii Qaranka, waxaa duugoobay oo dhicisoobay fikirkii iyo galaangalkii kuwii u mashaxaradayay musiibooyin ku bariiqsada Dalka iyo horosocodkiisa, booqashadii baqo-galinta walwaanayd waxay isu rogtey badqab, badbaado, iyo bidhaan wacan.

Taxanayaasha waayuhu waa kuwo isdacal yaal ee Oomaarna waa mid kamid ah hoggaanka rasmiga ah ee u kalyo-adeygay u hilbo-diriray xasiloonida qaranka  iyo xaqdhowrkiisa.